२००६ र २०१० को विश्वकपमा क्वार्टरफाइनलबाटै बाहिरिएको अर्जेन्टिना ब्राजिलमा ४ वर्षअघि जर्मनीसँग फाइनलमा १–० ले पराजित भएपछि उपाधिबाट विमुख भएको थियो । अझ २०१५ र २०१६ को कोपा अमेरिका फाइनलमा पेनाल्टी सुटआउटमा निराश भएको पीडा पनि अर्जेन्टिनी टोलीसँग छ । लगातारका निराशा भुलाउन अर्जेन्टिना शनिबार प्रष्ट नतिजा निकाल्दै उपाधिमाथि दाबेदारी पेश गर्न चाहन्छ । ‘मैले टोलीलाई अन्तिम ४ सम्म प्रवेश गुर्नुपर्छ भनेको छु,’ अर्जेन्टिनाका प्रशिक्षक जर्ज साम्पोलीले भने, ‘कुनै पनि प्रतियोगितामा पहिलो खेलले धरै महत्व राख्छ । पहिलो खेलमा जित्यो भने टोलीको आत्मविश्वास बढ्छ।’
